Príloha č. 5 Zásad o poskytnutí NFV

**Zmluva o zriadení záložného práva**

**č.........**

uzatvorená podľa § 151a a nasl. v spojení s § 552 Občianskeho zákonníka č. 40/1964 Zb. v znení neskorších predpisov

(ďalej len „zmluva“)

medzi zmluvnými stranami:

**Záložný veriteľ:** Inovačný fond n. f.

sídlo: Mlynské nivy 44/a, 827 15 Bratislava 2018

zapísaný v registri neinvestičných fondov pod č. OVVS-501/48/97-NF

v zastúpení: ........................., predseda Správnej rady Inovačného fondu n. f.

........................., správca Inovačného fondu n. f.

bankové spojenie: VÚB Bratislava – Ružinov

č. účtu: 1193990059/0200

IBAN: SK84 0200 0000 0011 9399 0059

IČO: 31820824

DIČ: 2021281350

(ďalej len „záložný veriteľ“ alebo „veriteľ“)

**Záložca:** *Obchodné meno / názov/ meno a priezvisko*

Sídlo / *adresa trvalého pobytu* ..................................................

zapísaný v Obchodom registri Okresného súdu....., oddiel: ...., vložka číslo: ....... / živnostenskom registri, č.......

v zastúpení: ........................................, štatutárny orgán

bankové spojenie: ..........................................................

č. účtu: .......................

IBAN: .......................

IČO: .........................

DIČ: ..........................

(ďalej len „záložca“)

**Záložný dlžník:** *Obchodné meno / názov*

Sídlo ..........................................

zapísaný v obchodom registri Okresného súdu....., oddiel: ...., vložka číslo: ....... / živnostenskom registri, č.......

v zastúpení: ........................................, štatutárny orgán

bankové spojenie: ..........................................................

č. účtu: .......................

IBAN: .......................

IČO: .........................

DIČ: ..........................

(ďalej len „záložný dlžník“ alebo „dlžník“)

(spolu tiež „zmluvné strany“)

**PREAMBULA**

Záložný veriteľ a záložný dlžník uzatvorili dňa .......... **Zmluvu o poskytnutí návratnej finančnej výpomoci vo forme úveru č....** (ďalej len „zmluva o NFV“), ktorou sa za podmienok uvedených v zmluve o NFV veriteľ zaviazal poskytnúť dlžníkovi finančné prostriedky v celkovej výške ................,- EUR (slovom ............... EUR) na podporu riešenia projektu s názvom....... a dlžník sa zaviazal, že tieto finančné prostriedky spolu s úrokom veriteľovi vráti. Podmienkou poskytnutia finančných prostriedkov podľa zmluvy o NFV je aj zabezpečenie pohľadávky veriteľa zriadením a vznikom záložného práva.

**I.**

**Predmet zmluvy**

Predmetom zmluvy je dohoda zmluvných strán o zriadení záložného práva k zálohu špecifikovanom v Čl. III zmluvy za účelom zabezpečenia pohľadávky záložného veriteľa špecifikovanej v Čl. II zmluvy.

**II.**

**Zabezpečovaná pohľadávka**

1. Pohľadávka záložného veriteľa vyplýva zo zmluvy o NFV, ktorou sa záložný veriteľ zaviazal za podmienok uvedených v zmluve o NFV poskytnúť finančné prostriedky v celkovej výške ................,- EUR (slovom ............... EUR) záložnému dlžníkovi na riešenie projektu „NÁZOV PROJEKTU“ a záložný dlžník sa zaviazal, že tieto finančné prostriedky spolu s úrokom záložnému veriteľovi vráti podľa podmienok dohodnutých v zmluve o NFV.
2. Spolu s predmetnou pohľadávkou je záložným právom podľa tejto zmluvy v súlade s čl. II definície pojmu „*Príslušenstvo*“ zmluvy o NFV zabezpečené aj jej príslušenstvo, a to zaplatenie úrokov, úrokov z omeškania, iných platieb pri porušení zmluvy o NFV a finančné náklady spojené s ich uplatnením (finančné náklady spojené s uplatnením pohľadávky sú najmä súdne trovy, trovy exekučného konania a trovy iného konania, ako aj náklady mimosúdneho výkonu záložného práva).
3. V prípade odstúpenia od zmluvy o NFV, táto zmluva zabezpečuje aj pohľadávky, ktoré by odstúpením vznikli záložnému veriteľovi.

**III.**

**Predmet záložného práva (záloh)**

1. Na zabezpečenie pohľadávky záložného veriteľa podľa Čl. II zmluvy týmto záložca zriaďuje v prospech záložného veriteľa záložné právo k zálohu a záložný veriteľ toto záložné právo prijíma.
2. Záloh podľa tejto zmluvy tvorí/ia **hnuteľnú/é vec/i /nehnuteľnosť**, nachádzajúcu/e/a sa v ................ a evidovaná/é/ú v súbore HIM uvedenú/é v znaleckom posudku č. ......., zo dňa ................., ktorý vypracoval znalec z odboru ........................, (meno a adresa), evidenčné číslo znalca ............... (ďalej tiež „**záloh**“) a registrácia záložného práva v prospech záložného veriteľa **na prvom mieste** v poradí do katastra nehnuteľností alebo Notárskeho centrálneho registra záložných práv. Znalecký posudok tvorí prílohu č. 1 tejto záložnej zmluvy.
3. Záloh špecifikovaný v znaleckom posudku, na ktorom sa zriaďuje záložné právo je vo výlučnom vlastníctve záložcu a jeho oprávnenie nakladať s ním nie je obmedzené, ani vylúčené.
4. Záložca vyhlasuje, že na zálohu, ku ktorému sa zriaďuje záložné právo, neviaznu žiadne bremená, ťarchy a ani iné obmedzenia.
5. Všeobecná (trhová) hodnota zálohu bola stanovená znaleckým posudkom vo výške .................... EUR, slovom ............................................ EUR.
6. Záložné právo k zálohu vzniká zápisom záložného práva do katastra nehnuteľností / Notárskeho centrálneho registra záložných práv.
7. Záložné právo trvá aj v prípade predĺženia splatnosti pohľadávky záložného veriteľa alebo inej zmene zmluvy o NFV a zabezpečuje aj pohľadávky záložného veriteľa na vrátenie dlžnej sumy s úrokom aj v prípade odstúpenia od zmluvy o NFV.

**IV.**

**Práva a povinnosti zmluvných strán**

1. Záložca je oprávnený počas trvania záložného práva záloh riadne užívať v súlade s jeho obvyklým určením. Záložca je povinný zdržať sa všetkého, čím sa okrem bežného opotrebovania hodnota zálohu zmenšuje.
2. Záložca sa zaväzuje:
   1. poistiť záloh pre prípad poškodenia, príp. zničenia živelnou udalosťou a udržiavať v platnosti poistenie predmetov zálohu s výškou poistného plnenia minimálne vo výške 1,2 násobku schválenej návratnej finančnej výpomoci v prípade založenia nehnuteľnosti, resp. 1,5 násobku schválenej návratnej finančnej výpomoci v prípade založenia hnuteľnej veci a to počas celej do doby existencie záložného práva a na požiadanie záložného veriteľa predložiť doklad o zaplatení poistného,
   2. riadne a včas platiť príslušné poistné a plniť všetky svoje ostatné povinnosti podľa príslušných poistných zmlúv na predmety zálohu, o vzniku poistnej udalosti bezodkladne informovať záložného veriteľa,
   3. predložiť originál dokladu vinkulácie poistného plnenia v prospech záložného práva z poistných udalostí týkajúcich sa predmetov zálohu s výškou poistného plnenia minimálne vo výške 1,2 násobku schválenej návratnej finančnej výpomoci v prípade založenia nehnuteľnosti, resp. 1,5 násobku schválenej návratnej finančnej výpomoci v prípade založenia hnuteľnej veci a nezrušiť poistenie počas trvania záložného práva,
   4. zabezpečiť na svoje náklady bezodkladne po uzavretí tejto zmluvy registráciu záložného práva k predmetu zálohu podľa Čl. III. tejto zmluvy v prospech záložného veriteľa na prvom mieste v poradí do katastra nehnuteľností alebo Notárskeho centrálneho registra záložných práv,
   5. predložiť záložnému veriteľovi doklad o zápise záložného práva podľa bodu 2.4 v prospech záložného veriteľa,
   6. písomne informovať záložného veriteľa o prípadnej zmene hodnoty predmetu zálohu, a to do 10 dní od tejto zmeny,
   7. počas trvania tejto zmluvy nepreviesť predmet zálohu na iný subjekt a nezaťažiť predmet zálohu v prospech tretej osoby bez predchádzajúceho písomného súhlasu záložného veriteľa,
   8. rozšíriť predmet zálohu, ak založený hnuteľný majetok/nehnuteľnosť stratí na cene tak, že zabezpečenie pohľadávky bude nedostatočné, uvedené platí aj pre dlžníka, ak je osobou odlišnou od záložcu,
   9. strpieť výkon kontroly a fyzickej obhliadky zálohu zo strany záložného veriteľa, resp. splnomocnených zástupcov záložného veriteľa za účelom plnenia povinností zo strany záložcu v zmysle tejto zmluvy a zmluvy o NFV, za týmto účelom je záložný veriteľ oprávnený vstupovať na pozemky a do nehnuteľností, vyžadovať od záložcu potrebné vysvetlenia a predloženie príslušnej evidencie a dokumentácie.
3. Akékoľvek náklady, výdavky súvisiace so zriadením záložného práva, vrátane poistenia predmetov zálohov a vinkulácie poistného plnenia, znáša záložca, ak v záložnej zmluve nie je uvedené inak.
4. Záložca súhlasí s tým, že v prípade uplatnenia ustanovení zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov na majetok záložcu, bude záložný veriteľ v zmysle § 28 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov uspokojený z výťažku zo speňaženia majetku, ktorým bola pohľadávka zabezpečená, pričom záložný veriteľ si pohľadávku riadne a včas uplatní.
5. Záložca súhlasí, aby záložné právo malo právne účinky aj na právnych nástupcov.
6. V prípade, že poistenie zálohu by malo zaniknúť z dôvodu neplatenia poistného zo strany záložcu, je záložný veriteľ oprávnený na ťarchu záložcu zaplatiť poistné.

**V.**

**Výkon záložného práva**

1. V prípade, že zabezpečovaná pohľadávka nebude včas a riadne splnená, je záložný veriteľ oprávnený v súlade s príslušnými ustanovenia Občianskeho zákonníka začať výkon záložného práva, tzn. uspokojiť sa zo zálohu alebo domáhať sa uspokojenia zo zálohu.
2. Záložný veriteľ sa v rámci výkonu záložného práva môže uspokojiť nasledovnými spôsobmi:
3. predajom zálohu na dražbe podľa zákona č. 527/2002 Z. z. o dobrovoľných dražbách v znení neskorších predpisov,
4. domáhať sa uspokojenia predajom zálohu podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov ,
5. priamym predajom tretej osobe,
6. iným vhodným spôsobom podľa všeobecne záväzných právnych predpisov, ktoré budú platné v dobe vzniku podmienok na výkon záložného práva,

k čomu mu uzavretím tejto zmluvy dáva záložca vopred svoj súhlas.

1. O spôsobe výkonu záložného práva rozhoduje záložný veriteľ, o čom upovedomí záložcu. Ak záložným veriteľom vybraný spôsob výkonu záložného práva sa ukáže ako nevhodný, je záložný veriteľ oprávnený vybrať iný spôsob výkonu záložného práva, o čom záložcu upovedomí.
2. Priamym predajom sa pre účely výkonu záložného práva rozumie predaj zálohu tretej osobe, ktorá zaplatí za záloh minimálne cenu stanovenú súdnym znalcom z príslušného odboru podľa všeobecne záväzného právneho predpisu upravujúceho oceňovanie nehnuteľností/hnuteľných vecí. O predaji zálohu v tomto prípade bude záložný veriteľ záložcu vopred informovať.
3. Záložný veriteľ je oprávnený uzavrieť kúpnu zmluvu s treťou osobou. Kúpnu cenu od tretej osoby je oprávnený prevziať výlučne záložný veriteľ. Náležitosti kúpnej zmluvy určuje záložný veriteľ.
4. Realizáciu záložného práva vykoná záložný veriteľ sám alebo prostredníctvom tretej osoby, ktorá je na realizáciu tejto činnosti oprávnená.
5. Záložný veriteľ sa zaväzuje v zmysle § 151m Občianskeho zákonníka oznámiť výkon záložného práva záložcovi a registrovať v registri záložných práv začatie výkonu záložného práva. S výkonom záložného práva môže záložný veriteľ začať najskôr po uplynutí 30 dní od oznámenia realizácie záložného práva záložcovi a registrácie výkonu záložného práva na registri záložných práv.
6. Pri predaji zálohu koná záložný veriteľ v mene záložcu. Záložný veriteľ je oprávnený uskutočniť všetky úkony, potrebné a nevyhnutné na výkon záložného práva podľa tejto záložnej zmluvy, a to najmä
7. zabezpečiť znalecký posudok na ocenenie zálohu znalcom, podľa výberu záložného veriteľa,
8. zabezpečiť potrebné listiny na prevod vlastníckeho práva,
9. podpísať v zastúpení záložcu kúpnu zmluvu,
10. vykonať všetky ďalšie právne úkony súvisiace s predajom zálohu.
11. Záložca je povinný strpieť výkon záložného práva a poskytnúť záložnému veriteľovi súčinnosť potrebnú na výkon záložného práva. Najmä je povinný vydať záložnému veriteľovi doklady potrebné na prevod a užívanie zálohu, spolupracovať so záložným veriteľom počas výkonu záložného práva.
12. Náklady spojené s výkonom záložného práva a vynaložené záložným veriteľom (náklady dobrovoľnej verejnej dražby, exekučného konania, verejnej obchodnej súťaže, dane v zmysle príslušných právnych predpisov, notárske poplatky, správne poplatky, poštovné náklady a iné) sú príslušenstvom zabezpečenej pohľadávky a záložca sa ich zaväzuje zaplatiť záložnému veriteľovi, pričom ich zaplatenie je zabezpečené záložným právom.

**VI.**

**Zánik záložného práva**

1. Záložné právo k zálohu uvedenému v Čl. III. tejto zmluvy zanikne zánikom (splnením) zabezpečenej pohľadávky špecifikovanej v Čl. II. bod 1 až 3 tejto zmluvy.
2. Skutočnosť o splnení pohľadávky a zániku záložného práva potvrdí písomnou formou záložný veriteľ záložcovi na základe jeho žiadosti.
3. Výmaz záložného práva vykoná záložca, ktorý znáša aj všetky poplatky s tým spojené.

**VII.**

**Záverečné ustanovenia**

1. Zmluva nadobúda platnosť a účinnosť dňom jej podpísania oprávnenými zástupcami oboch zmluvných strán. Zmluvné strany v záujme transparentnosti súhlasia so zverejnením zmluvy na webom sídle Inovačného fondu n.f.
2. Žiadna zo zmluvných strán nie je oprávnená práva podľa tejto zmluvy a práva z nej vyplývajúce preniesť bez výslovného písomného súhlasu druhej strany na tretie osoby.
3. Neplatnosť niektorého z ustanovení tejto zmluvy neznamená neplatnosť zmluvy ako celku. Zmluvné strany sa zaväzujú takéto neplatné ustanovenia bezodkladne nahradiť jemu čo najviac podobným ustanovením pri dodržaní hospodárskeho účelu zmluvy.
4. Zmluvné strany sa dohodli, že akékoľvek problémy týkajúce sa zmluvy budú riešiť prednostne rokovaním zástupcov oboch strán.
5. Akékoľvek zmeny, doplnky a dodatky k tejto zmluve sú prípustné len po dohode zmluvných strán, v písomnej forme a po ich podpísaní štatutárnymi zástupcami oboch zmluvných strán a  stávajú sa neoddeliteľnou súčasťou tejto zmluvy.
6. Neoddeliteľnou súčasťou tejto zmluvy je príloha č. 1: Znalecký posudok.
7. Táto zmluva je vyhotovená v štyroch rovnopisoch, pričom každá zo zmluvných strán prevezme po dva rovnopisy.
8. Zmluvné strany vyhlasujú, že túto Zmluvu riadne prečítali, porozumeli jej obsahu a právnym účinkom z nej vyplývajúcich. Zmluvné prejavy sú dostatočne zrozumiteľné a určité, zástupcovia oboch zmluvných strán sú oprávnení k uzatvoreniu tejto Zmluvy a na znak súhlasu s jej obsahom ju schválili a podpísali.

V ..................., dňa ........... V Bratislave, dňa ...................

Záložca: Záložný veriteľ:

------------------------------------------------- --------------------------------------------------

štatutárny orgán predseda Správnej rady IF n. f

správca IF n. f. .

V......................., dňa............

Záložný dlžník

...................................................................

štatutárny orgán